Λάρνακα, 17/04/2025

**Η Lidl Κύπρου χάρισε απλόχερα χαμόγελα στο φετινό Easter Open Day**

**Ο αγαπημένος ανοιξιάτικος θεσμός στην καρδιά της πρωτεύουσας συνεχίζει να αποτελεί έναν πόλο έλξης για το κοινό που απόλαυσε τη μέρα του με πλούσιες δραστηριότητες και γεύσεις.**

Με μεγάλη επιτυχία και τη συμμετοχή εκατοντάδων επισκεπτών κάθε ηλικίας, ολοκληρώθηκε, την Κυριακή 13 Απριλίου, η μεγάλη πασχαλινή γιορτή **Easter Open Day**, στη Lidl Food Academy στη Λευκωσία. Το «σπίτι» της Lidl Κύπρου, που μεταμορφώθηκε για μία ακόμη χρονιά σε ένα ανοιξιάτικο σκηνικό γεμάτο χρώματα, γεύσεις και συναισθήματα, φιλοξένησε από τις 10 το πρωί μέχρι τις 7 το απόγευμα ένα πλούσιο πρόγραμμα δραστηριοτήτων, ενθουσιάζοντας μικρούς και μεγάλους.

Οι **μικροί πρωταγωνιστές** της μέρας απόλαυσαν πασχαλινά εργαστήρια, face painting, διαδραστικά παιχνίδια, εξιστορήσεις παραμυθιών και πολλές ακόμη δραστηριότητες που ξεχείλιζαν από δημιουργικότητα και θετική ενέργεια. Παράλληλα, οι **σεφ της Lidl Food Academy** πρόσφεραν αυθεντικές γεύσεις με άρωμα Πάσχα που έκλεψαν τις εντυπώσεις, ενώ η πλούσια σειρά των πασχαλινών λιχουδιών Lidl είχαν την τιμητική τους.

Η μουσική, τα παιδικά γέλια, οι λιχουδιές και η **γιορτινή διάθεση** συνέθεσαν μια μοναδική ατμόσφαιρα, ενώ σημαντική διάσταση της εκδήλωσης ήταν, ως είθισται, η **κοινωνική προσφορά**. Συγκεκριμένα, μέρος της εκδήλωσης ήταν αφιερωμένο στην ενίσχυση του **Κυπριακού Ερυθρού Σταυρού**, οργανισμού που η Lidl Κύπρου στηρίζει σταθερά εδώ και πάνω από μία δεκαετία.

Εδώ και **15 χρόνια παρουσίας** στην κυπριακή αγορά, η **Lidl Κύπρου** συνεχίζει να βρίσκεται δίπλα στην κοινωνία, δημιουργώντας στιγμές που ενώνουν, με επίκεντρο τον άνθρωπο, την ποιότητα και την προσφορά.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)